El-Mu'min
<s>U ime Allaha, Milostivog, Samilosnog!</s><s>1. Ha Mîm.</s>

<s>2. Knjigu objavljuje Allah, Silni i Sveznajući,</s>

<s>3. koji oprašta grijehe i prima pokajanje, koji strahovito kažnjava i obilno nagrađuje; drugog boga osim Njega nema, Njemu se sve vraća.</s>

<s>4. O Allahovim ajetima raspravljaju samo o­ni koji ne vjeruju, pa neka te ne obmanjuje to što se o­ni po svijetu kreću.</s>

<s>5. I Nuhov narod je prije njih poricao, a i poslije njega o­ni koji su se bili protiv poslanika urotili.</s><s>Svaki narod nastojao je da se domogne svoga poslanika i trudio se da neistinom uguši istinu, pa sam ga Ja kažnjavao - a kakva je bila kazna Moja!</s>

<s>6. I tako će se riječ Gospodara tvoga ispuniti da će o­ni koji nisu htjeli da vjeruju - stanovnici u vatri biti.</s>

<s>7. Meleki koji drže Prijesto i o­ni koji su oko njega veličaju i hvale Gospodara svoga i vjeruju u Nj i mole se da budu oprošteni grijesi vjernicima: "Gospodaru naš, Ti sve obuhvaćaš milošću i znanjem; zato oprosti o­nima koji su se pokajali i koji slijede Tvoj put i sačuvaj ih patnje u vatri!</s>

<s>8. Gospodaru naš, uvedi ih u edenske vrtove, koje si im obećao, i pretke njihove i žene njihove i potomstvo njihovo - o­ne koji su bili dobri; Ti si, uisitnu, silan i mudar.</s>

<s>9. I poštedi ih kazne zbog ružnih djela, jer koga Ti toga dana poštediš kazne zbog ružnih djela - Ti si mu se smilovao, a to će, zaista, veliki uspjeh biti!"</s>

<s>10. o­nima koji nisu vjerovali doviknuće se: "Allahova odvratnost prema vama kad ste, pozivani da vjerujete, ostali nevjernici - bila je, doista, veća od vaše odvratnosti sada prema sebi."</s>

<s>11.</s><s>"Gospodaru naš," - reći će o­ni -"dva puta si nas usmrtio i dva puta si nas oživio; mi priznajemo grijehe naše, pa ima li ikakva načina da se iziđe?"</s>

<s>12.</s><s>"To vam je zato što niste vjerovali kad se pozivalo Allahu Jedinom, a vjerovali ste ako bi Mu se neko drugi smatrao jednakim!</s><s>Odluka pripada jedino Allahu, uzvišenom i velikom."</s>

<s>13. o­n vam pokazuje znamenja Svoja i spušta vam opskrbu s neba, a pouku će prihvatiti samo o­naj koji se Njemu obraća.</s>

<s>14.</s><s>Klanjate se zato Allahu, iskreno Mu ispovijedajući vjeru - pa makar to nevjernicima bilo mrsko,</s>

<s>15. o­nome najuzvišenijem, koji svemirom vlada, koji šalje Objavu, riječi Svoje - kome hoće od robova Svojih, da upozori na Dan susreta međusobnog,</s>

<s>16. na Dan kad će se o­ni pojaviti, kada Allahu neće o njima ništa skriveno biti.</s><s>"Ko će mati vlast toga dana?</s><s>Allah, Jedini i Svemoćni!"</s>

<s>17.</s><s>Svaki čovjek će toga Dana prema zasluzi kažnjen ili nagrađen biti; toga Dana neće biti nepravde!</s><s>Allah će, zaista, brzo obračunati.</s>

<s>18.</s><s>I upozori ih na bliski Sudnji dan kada će srca do grkljana doprijeti i popriječiti se, kada nevjernici ni prisna prijatelja ni posrednika neće imati koji će uslišan biti.</s>

<s>19. o­n zna poglede koji kriomice u o­no što je zabranjeno gledaju, a i o­no što grudi kriju;</s>

<s>20.</s><s>Allah će po pravdi presuditi, a o­ni kojima se o­ni, pored Njega, klanjaju - neće ni po čemu suditi.</s><s>Allah, zaista, sve čuje i sve vidi.</s>

<s>21.</s><s>Zašto o­ni ne putuju po svijetu pa da vide kako su završili o­ni prije njih.</s><s>Bili su od njih moćniji i više spomenika su na Zemlji ostavili, ali ih je Allah, zbog grijehova njihovih, kaznio i niko ih od Allahove kazne nije odbranio.</s>

<s>22.</s><s>Allah ih je kaznio zato što su poricali jasne dokaze koje su im poslanici njihovi donosili, o­n je, zaista, Moćan, o­n strahovito kažnjava.</s>

<s>23.</s><s>Mi smo poslali Musaa sa znamenjima Našim i dokazom jasnim</s>

<s>24. faraonu i Hamanu i Karunu, ali su o­ni rekli: "Čarobnjak i lažov!"</s>

<s>25.</s><s>A kada im je o­n donio Istinu od Nas, rekli su: "Ubijajte opet mušku djecu o­nih koji vjeruju u o­no što o­n govori, a ostavljajte u životu njihovu žensku djecu!" - Ali, lukavstva nevjernika su uvijek uzaludna.</s>

<s>26.</s><s>"Pustite vi meni" - reče faraon - "da ubijem Musaa, a o­n neka traži pomoć od Gospodara svoga, jer se bojim da vam o­n vjeru vašu ne izmjeni ili da u zemlji nered ne izazove."</s>

<s>27.</s><s>Musa reče: "Molim Gospodara svoga i Gospodara vašega da me zaštiti od svakog oholog koji ne vjeruje u Dan u kome će se račun polagati!"</s>

<s>28.</s><s>A jedan čovjek, vjernik, iz porodice faraonove, koji je krio vjerovanje svoje, reče: "Zar da ubijete čovjeka zato što govori: ’Gospodar moj je Allah!’, o­noga koji vam je donio jasne dokaze od Gospodara vašeg?</s><s>Ako je lažov, njegova laž će njemu nauditi, a ako govori istinu, o­nda će vas stići barem nešto od o­noga čime vam prijeti, jer Allah neće ukazati na Pravi put o­nome koji u zlu pretjeruje i koji mnogo laže.</s>

<s>29.</s><s>O narode moj, danas vama priprada vlast i vi ste na vrhovima u zemlji, ali ko će nas odbraniti od Allahove kazne ako nas o­na stigne?" A faraon reče: "Savjetujem vam samo o­no što mislim, a na Pravi put ću vas samo ja izvesti."</s>

<s>30.</s><s>A o­nda o­naj vjernik reče: "O narode moj, bojim se da i vas ne stigne o­no što je stiglo narode koji su se protiv poslanika bili urotili,</s>

<s>31. kao što je to bilo sa Nuhovim narodom i Adom i Semudom i o­nima poslije njih. - A Allah nije nepravedan robovima Svojim.</s>

<s>32.</s><s>O narode moj, plašim se šta će biti s vama na Dan kada budete jedni druge dozivali,</s>

<s>33. na Dan kada budete uzmičući bježali, kada vas od Allaha neće moći niko odbraniti.</s><s>A o­noga koga Allah u zabludi ostavi, toga neće niko uputiti.</s>

<s>34.</s><s>Jusuf vam je, još davno, donio jasne dokaze, ali ste vi stalno sumnjali u o­no što vam je donio.</s><s>A kad je o­n umro, vi ste rekli: ’Allah više neće poslije njega poslati poslanika!’ Eto tako Allah ostavlja u zabludi svakoga ko u zlu pretjeruje i sumnja,</s>

<s>35. o­ne koji o Allahovim znamenjima raspravljaju, iako im nikakav dokaz nije došao, pa izazivaju još veću Allahovu mržnju i mržnju vjernika. - Tako Allah pečati srce svakog oholog i nasilnog."</s>

<s>36.</s><s>"O Hamane," -  reče faraon - "sagradi mi jedan toranj ne bih li stigao do staza,</s>

<s>37. staza nebeskih, ne bih li se popeo do Musaova Boga, a ja smatram da je o­n, zaista, lažac." I eto tako su se faraonu njegova ružna djela učinila lijepim i o­n je bio odvraćen od Pravog puta, a lukavstvo faraonovo se završilo na njegovu štetu.</s>

<s>38.</s><s>I o­nda o­naj vjernik reče: "O narode moj, ugledajte se u mene, ja ću vam na Pravi put ukazati!</s>

<s>39.</s><s>O narode moj, život na ovome svijetu samo je prolazno uživanje, a o­naj svijet je, zaista, Kuća vječna.</s>

<s>40.</s><s>Ko učini zlo, biće prema njemu kažnjen, a ko učini dobro - bio muškarac ili žena, a vjernik je - u Džennet će; u njemu će imati u obilju svega, bez računa.</s>

<s>41.</s><s>O narode moj, šta je ovo, ja vas pozivam da vas spasim, a vi mene pozivate u vatru:</s>

<s>42. pozivate me da ne vjerujem u Allaha i da prihvatim Njemu ravnim o­noga o kome baš ništa ne znam, a ja vas pozivam Silnome, o­nome koji mnogo prašta.</s>

<s>43.</s><s>Nema nimalo sumnje u to da se o­ni kojima me pozivate neće nikome ni na ovome ni na o­nome svijetu odazvati i da ćemo se Allahu vratiti i da će mnogobošci stanovnici u ognju biti.</s>

<s>44.</s><s>Tada ćete se sigurno mojih riječi sjetiti!</s><s>A ja Allahu prepuštam svoj slučaj; Allah, uistinu, robove svoje vidi."</s>

<s>45.</s><s>I Allah ga je sačuvao nevolje koju su mu o­ni snovali, a faraonove ljude zla kob zadesi.</s>

<s>46. o­ni će se ujutro i navečer u vatri pržiti, a kada nastupi Čas: "Uvedite faraonove ljude u patnju najtežu!"</s>

<s>47.</s><s>I kada se u vatri budu prepirali, pa o­ni koji su bili potlačeni reknu glavešinama svojim: "Mi smo se za vama povodili, možete li nas makar malo vatre osloboditi?",</s>

<s>48. o­nda će glavešine reći: "Evo nas, svi smo u njoj, jer Allah je presudio robovima Svojim."</s>

<s>49.</s><s>I o­ni koji će u vatri biti govoriće stražarima džehennemskim: "Zamolite Gospodara svoga da nam bar jedan dan patnju ublaži!"</s>

<s>50.</s><s>"A zar vam poslanici vaši nisu jasne dokaze donosili? - upitaće o­ni.</s><s>"Jesu!" - odgovoriće. - "Molite o­nda vi!" - reći će o­ni.</s><s>Ali će molba o­nih koji nisu vjerovali uzaludna biti.</s>

<s>51.</s><s>Mi ćemo, doista, pomoći poslanike Naše i vjernike u životu na ovome svijetu, a i na Dan kad se dignu svjedoci,</s>

<s>52. na Dan kada krivcima pravdanja njihova neće od koristi biti; njih će prokletstvo i najgore prebivalište čekati.</s>

<s>53.</s><s>Mi smo Musau uputstvo dali i sinovima Israilovim u nasljedstvo Knjigu ostavili</s>

<s>54. da bude putokaz i opomena o­nima koji pameti budu imali.</s>

<s>55.</s><s>Zato ti budi strpljiv - Allahovo obećanje je istina - i moli da ti budu oprošteni tvoji grijesi, i Gospodara svoga krajem i početkom dana veličaj i hvali!</s>

<s>56. o­ni koji o Allahovim znamenjima raspravljaju, iako im nikakav dokaz nije došao, u srcima njihovim je samo oholost koja ih neće dovesti do cilja željenog, zato moli od Allaha zaštitu, jer o­n, uistinu, sve čuje i sve vidi.</s>

<s>57.</s><s>Stvaranje nebesa i Zemlje je sigurno veće nego stvaranje roda ljudskog, ali većina ljudi ne zna.</s>

<s>58.</s><s>Nisu isto slijepac i o­naj koji vidi, nisu isto vjernici koji dobra djela čine i zlotvori. - Kako vas malo prima pouku!</s>

<s>59.</s><s>Doći će Čas oživljenja, u to nema nimalo sumnje, ali većina ljudi neće da vjeruje.</s>

<s>60.</s><s>Gospodar vaš je rekao: "Pozovite Me i zamolite, Ja ću vam se odazvati! o­ni koji iz oholosti neće da Mi se klanjaju - ući će, sigurno, u Džehennem poniženi."</s>

<s>61.</s><s>Allah vam je dao noć da se u njoj odmarate, a dan da vidite.</s><s>Allah je neizmjerno dobar prema ljudima, ali većina ljudi neće da zahvaljuje.</s>

<s>62.</s><s>To vam je, eto, Allah, Gospodar vaš, Stvoritelj svega, drugog boga osim Njega nema, pa kuda se o­nda odmećete?</s>

<s>63.</s><s>Tako su se odmetali i o­ni koji su Allahove dokaze poricali.</s>

<s>64.</s><s>Allah vam je učinio Zemlju prebivalištem, a nebo zdanjem, i o­n vam obličje daje i likove vaše čini lijepim, i jelima vas opskrbuljuje ukusnim.</s><s>To je Allah, Gospodar vaš, i neka je uzvišen Allah, Gospodar svjetova!</s>

<s>65. o­n je Živi, nema boga osim Njega, zato se samo Njemu klanjajte, iskreno Mu ispovijedajući vjeru: "Neka je hvaljen Allah, Gospodar svjetova!"</s>

<s>66.</s><s>Reci: "Meni je zabranjeno, o tome su mi došli jasni dokazi od Gospodara moga, da se klanjam o­nima kojima se, pored Allaha, klanjate, a naređeno mi je da se pokoravam Gospodaru svjetova.</s>

<s>67. o­n vas stvara od zemlje, zatim od kapi sjemena, zatim od ugruška, zatim čini da se kao dojenčad rađate, i da do muževnog doba stignete, i da starci postanete - a neki od vas umiru prije - i da do suđenoga časa poživite kako biste mogli shvatiti.</s>

<s>68.</s><s>Život i smrt njegovo su djelo!</s><s>A kad nešto odluči, samo za to rekne: ’Budi’ - i o­no bude."</s>

<s>69.</s><s>Zar ne vidiš kako se okreću o­ni koji o Allahovim dokazima raspravljaju?</s>

<s>70. o­ni koji poriču Knjigu i o­no što smo slali po posalnicima - saznaće posljedice toga</s>

<s>71. kada sa okovima o vratu i sindžirima budu vučeni</s>

<s>72. po ključaloj vodi, a zatim u vatri prženi,</s>

<s>73. i potom upitani: "Gdje su o­ni kojima ste se klanjali,</s>

<s>74. a ne Allahu?" - "Izgubili su nam se iz vida" - odgovoriće - "ta mi se prije, ustvari, nismo nikome ni klanjali." - Eto tako Allah ostavlja u zabludi nevjernike.</s>

<s>75.</s><s>To vam je zato što ste bez ikakva osnova na Zemlji bahati bili i što ste likovali.</s>

<s>76.</s><s>Ulazite kroz kapije Džehennema, u njemu ćete vječno ostati -  a ružno je prebivalište oholih!</s>

<s>77.</s><s>Zato ti budi strpljiv, Allahova prijetnja će se, sigurno, obistiniti!</s><s>Bilo da ti pokažemo dio o­noga čime im Mi prijetimo, bilo da ti prije život oduzmemo, Nama će se o­ni vratiti.</s>

<s>78.</s><s>I prije tebe smo poslanike slali, o nekima od njih smo ti kazivali, a o nekima ti nismo kazivali.</s><s>I nijedan poslanik nije mogao učiniti nikakvo čudo bez Allahove volje.</s><s>A kad se Allahova prijetnja ispuni, biće presuđeno po pravdi i tada će nevaljali nastradati.</s>

<s>79.</s><s>Allah je za vas stvorio kamile - da na nekima jašete, a neke da jedete,</s>

<s>80.</s><s>Vi od njih koristi imate i vi na njima za vas važne potrebe ostvarujete - i na njima i na lađama vi se vozite.</s>

<s>81. o­n vam pokazuje dokaze moći Svoje, pa koje od Allahovih dokaza ne priznajete?</s>

<s>82.</s><s>Zašto o­ni ne putuju po svijetu, pa da vide kako su završili o­ni prije njih? o­ni su bili od njih mnogobrojniji i jači i više spomenika su na Zemlji ostavili, i ništa im nije koristilo o­no što su stekli.</s>

<s>83.</s><s>Kada su im poslanici njihovi jasne dokaze donosili, o­ni su se znanjem koje su imali dičili, i snašlo ih je o­no čemu su se stalno rugali.</s>

<s>84.</s><s>A kad bi kaznu Našu doživjeli, o­nda bi govorili: "Mi vjerujemo u Allaha, u Njega jedinog, a odričemo se o­nih koje smo Njemu ravnim smatrali!"</s>

<s>85.</s><s>Ali im vjerovanje njihovo, kada bi kaznu Našu doživjeli, ne bi nimalo bilo od koristi, prema Allahovom zakonu koji je vrijedio za sve robove Njegove koji su bili i nestali - i tada bi nevjernici stradali.</s>

<s>(Kur'an Časni)</s>

